# data[].attributes.body
Taloyhtiössäsi on jokin asia, johon et ole tyytyväinen. Keksi itse, mikä se on. Kirjoita sähköposti taloyhtiön hallitukseen, ja pyydä muutosta asiaan.

# data[].attributes.headline
SS s. 131 kpl 6,  t. 4 Kuuntele puhelut vuokravälitysfirmaan

# data[].attributes.subject
SS s. 131 kpl 6,  t. 4 Kuuntele puhelut vuokravälitysfirmaan

# data[].attributes.body
A
1. Pääseekö Carita katsomaan asuntoa huomenna?
2. Ovatko lemmikit sallittuja?
3. Mikä on talon ovikoodi?

B
1. Miksi asukas soittaa?
2. Mitä hänen täytyy tehdä ensin?
3. Mikä täytyy tehdä, jos se ei auta?

C
1. Miksi asukas soittaa?
2. Missä ongelma on?
3. Mitä asukkaan täytyy tehtä? (mainitse 3 asiaa)

D
1. Miksi asukas soittaa?
2. Mitä täytyy tehdä ensin?
3. Mitä täytyy tehdä, jos se ei auta?

E
1. Miksi asukas soittaa?
2. Mitä asukkaan täytyy tehdä?
3. Mistä asukas saa tarvittaessa lisätietoa ongelmatilanteisiin?

# data[].attributes.body
No niin 1 / Sainpa sanottua / Kynä käteen 37

# data[].attributes.body
Sinun täytyy kutsua huoltomies tai soittaa korjaajalle. Yhdistä vika ja ongelman syy.

VIAT:
1. Lämpöpatteri on kylmä.
2. Likainen vesi seisoo tiskialtaassa.
3. Vesihana tippuu.
4. Keittiössä on voimakas rasvaisen ruoan haju.
5. Palovaroitin piippaa, vaikka missään ei ole savua.
6. Kun kääntää vessan valokatkaisinta, valo ei syty.

ONGELMAN SYY:
A. Patteri on melkein loppu.
B. Tiiviste on kulunut.
C. Lamppu on palanut loppuun.
D. Viemäri on tukossa.
E. Termostaatti on rikki.
F. Liesituuletin ei toimi.

# data[].attributes.body
1. Lapset leikkivät pihalla kuivaustelineen lähellä, jossa kuivuu pyykkiä. Mitä sanot lapsille? (20 sek.)

2. Sinun ystävälläsi on uusi koti. Hän kutsuu sinut tupareihin. Miten reagoit? (20 sek.)

3. Soitat huoltoyhtiöön, koska sinulla on ongelma kotona, johon tarvitset nopeasti apua. Keksi itse, mikä ongelma. Mitä sanot? (30 sek.)

4. Naapuri pitää meteliä yöllä etkä saa unta. Mitä sanot hänelle seuraavana aamuna? (25 sek.)

5. Sinulla on pesutupavuoro, mutta pesuhuoneessa edellinen käyttäjä pesee vielä pyykkejään. Mitä sanot hänelle? (20 sek.)

# data[].attributes.body
Oma koti kullan kaunis.

Oma maa mansikka, muu maa mustikka.

Keittiö on kodin sydän.

Kotini on linnani.

# data[].attributes.attachment_link.readable_text
Vedestä pitävä rotukissa aiheutti yli 50 000 euron vahingon - sai tiskialtaan hanan auki ja tulpan kiinni.

Vedestä pitävä ja seuralliseksi tunnettu Maine Coon -rotukissa aiheutti kalliin vesivahingon hämeenlinnalaisessa kerrostalossa.

9-kiloinen kissa sai suljettua tiskialtaan tulpan ja aukaistua hanan ja vesi alkoi tulvia keittiöön. Taloyhtiö vaati vahingonkorvauksia kissan omistajalta. Taloyhtiön mielestä kissa ei voinut olla niin fiksu, että samalla kun se laittaa tulpan kiinni niin avaa vielä hanankin. Taloyhtiön mielestä vesivahinko johtui omistajan tuottamuksesta, sillä omistaja nukkui, kun kissa hääri tiskipöydällä.

Kiista eteni Kanta-Hämeen käräjäoikeuden kautta Turun hovioikeuteen ja taloyhtiö hävisi sen. Laskun loppusumma nousee yli 50 000 euroon.

Vesivahinko sattui kolme vuotta sitten keväällä. Vahingon aiheuttama remonttilasku nousi yli 10 000 euron ja taloyhtiö vaati rahoja kissan omistajalta. Vahinkoraportin mukaan vettä oli päässyt asuntoon noin sata litraa.

Omistaja nosti kanteen ja vaati käräjäoikeutta vahvistamaan, että vahinko ei johtunut hänen tuottamuksestaan ja että se kuuluu taloyhtiön kunnossapitovastuulle. Omistaja kiisti tahallisuuden ja piti tapahtunutta ennalta-arvaamattomana, mihin ei voinut etukäteen varautua.

Omistajalla on kaksi kissaa, joista kevyemmäksi havaittu painaa seitsemän kiloa. Kissan pituus hännän päästä nenän nipukkaan voi olla yli metrin.

Omistaja tuli vesivahinkoaamuna vuorotöistä kotiin, kävi nukkumaan ja heräsi puolen päivän aikaan keittiöstä kuuluvaan veden lorinaan.

Vettä tuli täydellä paineella hanasta niin paljon, ettei ylivuoto ehtinyt vetää sitä. Vettä tuli työtasolle ja lattialle. Omistaja sulki hanan ja kuivasi paikkoja minkä ehti.

Isännöitsijä riensi vielä samana päivänä asuntoon ja huoneistossa alkoivat purku- ja kunnostustyöt.

Huoneiston omistajan vakuutusyhtiö katsoi, että vahinko oli aiheutunut ilman omistajan tuottamusta. Vakuutusyhtiö korvasi omistajan kontolle kuuluvia vahinkoja.

Taloyhtiö yritti saada omistajan vakuutusyhtiöltä korvauksia, mutta niitä vakuutusyhtiö ei maksanut, koska katsoi, että vahinko ei johtunut omistajan huolimattomuudesta.

Taloyhtiön mielestä asunnon omistaja oli vahinkoon syyllinen. Sen mielestä omistajalta oli jäänyt hana vuotamaan ja omistaja oli mennyt nukkumaan ja oli siten vastuussa vahingosta.

Oikeudessa kuultu veden virtaamia mitannut henkilö piti mahdollisena, että kissa sai hanan avattua, koska hana on vipuhana, jollainen avautuu pienellä liikkeellä.

Todistajana kuultiin myös henkilöä, joka on kasvattanut rotukissoja yli 40 vuotta. Hän kertoi, että Maine Coon on suurin kissarotu. Hän kertoi oikeudessa, että rotukissoja pestään usein eivätkä ne pelkää vettä.

Käräjäoikeuden mukaan tuli näytetyksi, että vahinko meni kissojen piikkiin. Omistajalla on kuitenkin lemmikeistään huolellisuusvelvoite. Oikeudessa ei kuitenkaan tullut näytetyksi, että omistaja olisi rikkonut järjestysmääräyksiä.

Ratkaisun mukaan vahinko oli yllättävä ja ennalta-arvaamaton eikä siihen olisi voinut varautua. Oikeuden mielestä omistaja toimi huolellisesti eikä hän ollut vastuussa taloyhtiölle aiheutuneesta vahingosta ja omistaja voitti riitajutun.

Taloyhtiö vaati Turun hovioikeutta kumoamaan käräjäoikeuden ratkaisun. Hovioikeus antoi ratkaisunsa perjantaina eikä muuttanut käräjäoikeuden tuomiota.

Hovioikeus totesi, että vaikka tarkkaa selvitystä lattialle valuneen veden määrästä ei ole esitetty, niin on epäuskottavaa, että hana olisi ollut auki useamman tunnin.

Hovioikeus piti vahinkoa ennalta-arvaamattomana kuten käräjäoikeuskin. Omistaja ei ollut laiminlyönyt lemmikkiensä valvontaa vaan toimi huolellisesti eikä vesivahinko johtunut hänen huolimattomuudestaan.

Taloyhtiön on maksettava rotukissojen omistajan oikeuskulut, jotka ovat noin 22 000 euroa. Taloyhtiön omat oikeudenkäyntikulut ovat 18 600 euroa. Kun summaan lasketaan remontin kulut, nousee kiistan loppulasku yli 50 000 euroon. Hovioikeus ratkaisi jutun perjantaina.

Ratkaisuun on mahdollista hakea muutosta korkeimmalta oikeudelta, jos se myöntää valitusluvan.

Juttua muokattu 7.6.2021 kello 20.40. Taloyhtiön omien oikeudenkäyntikulujen summa on tarkennettu.

# data[].attributes.attachment_link.title
9-kiloinen kissa istui lavuaariin - loppulasku yli 50 000 euroa

# data[].attributes.attachment_link.description
Vedestä pitävä rotukissa aiheutti yli 50 000 euron vahingon - sai tiskialtaan hanan auki ja tulpan kiinni. Vedestä pitävä ja seuralliseksi tunnettu Maine Coon -rotukissa aiheutti kalliin vesivahingon hämeenlinnalaisessa kerrostalossa. 9-kiloinen kissa sai suljettua tiskialtaan tulpan ja aukaistua hanan ja vesi alkoi tulvia keittiöön. Taloyhtiö vaati vahingonkorvauksia kissan omistajalta.